

**UPUTSTVO ZA REGISTRACIJU NA WEB PORTALU ZA ELEKTRONSKU NAPLATU PUTARINE**

Web portal za elektronsku naplatu putarine omogućava *online* plaćanje putarine na naplatnim rampama u Republici Srbiji, i drugim članicama inicijative Toll4all sa istim TAG uređajem.

Registracija korisnika na Web portalu za elektronsku naplatu putarine se vrši na sljedeći način:

**Potrebno je da korisnik skenira QR kod**, koji dobija pri kupovini TAG uređaja, ili otvori **URL** adresu u web browser pretraživaču **mtelba.com/tag-reg** i popunjava polja:

* Registarska oznaka - unosi se registarski broj vozila iz ugovora (ukoliko nije automatski popunjen pri skeniranju QR koda)
* Serijski broj uređaja – spoljni broj uređaja koji ima 11 cifara (ukoliko nije automatski popunjen pri skeniranju QR koda)
* Verifikacija registarske oznake - unosi ponovo registarski broj vozila iz ugovora
* Ime korisnika - unosi svoje ime
* Prezime korisnika - unosi svoje prezime
* Adresa - unosi adresu stanovanja
* Grad - unosi grad
* *E*-mail adresa – unosi svoju mail adresu
* Broj telefona – unosi broj telefona (obavezno popuniti polje)
1. Nakon popunjavanja svih navedenih polja korisnik prelazi na korak registracije platne debitne/kreditne kartice na sistemu Puteva Srbije. Ova platna kartica će ubuduće biti zaduživana za plaćanje putarina ostvarenih putem TAG uređaja. Napomena: Web platforma Telekoma/mtel-a za elektronsku naplatu putarine ne čuva podatke o platnoj kartici.
2. Po unosu broja kartice i uspješne validacije iste, korisnik se prusmjerava na ,,HVALA” stranicu.

Paralelno, korisnik na registrovanu *e*-mail adresu dobija mail Puteva Srbija sa linkom i kredencijalima (user name i password) za logovanje na korisnički portal.

1. Ukoliko korisnik bude želio da koristi isti TAG uređaj u Republici Sjevernoj Makedoniji, Crnoj Gori ili zemljama regiona kada se uključe u ovaj sistem naplate, postupak je uvijek isti. Potrebno je da preko svog naloga pristupi korisničkom portalu, izabere opciju ,,Kartice”, zatim tab ,,Sjeverna Makedonija”, tab “Crna Gora” ili odgovarajuće zemlje regiona i na toj strani kroz opciju ,,Dodaj karticu” izvrši registraciju platne/debitne kartice za elektronsku naplatu putarine za tu zemlju. Ovdje je neophodno da se korisnik upozna i saglasi sa opštim uslovima poslovanja i politikom privatnosti koje važe za odabranu zemlju.

Ovim postupkom završava se registracija TAG uređaja na *web* portalu za elektronsku naplatu putarine.

**Napomena:** Nakon 15 minuta od registracije na *web* portalu za elektronsku naplatu putarine, korisnik može sa TAG uređajem proći kroz naplatne stanice u Republici Srbiji, a 30 minuta nakon registracije kartice kroz naplatne stanice u Republici Sjevernoj Makedoniji i Crnoj Gori. Korisniku će se, nakon korišćenja određenih dionica autoputa, narednog dana izvršiti automatska naplata putarine sa registrovane platne debitne/kreditne kartice.

 KORISNIČKI CENTAR

 korisnickicentar@putevi-srbije.rs

 [www.putevi-srbije.rs](http://www.putevi-srbije.rs)